11-23/DEC-00018. Adierazpen instituzionala, zeinaren bidez Nafarroako Parlamentuak bere elkartasuna eta babesa adierazi nahi baitizkio Libiako herriari, uholdeek eragindako hondamendi ikaragarriagatik

Eledunen Batzarrak onetsi du

Nafarroako Parlamentuko Eledunen Batzarrak, 2023ko irailaren 18an egindako bilkuran, honako adierazpen hau onetsi zuen:

"1. Nafarroako Parlamentuak bere elkartasuna eta babesa adierazi nahi dizkio Libiako herriari, uholdeek eragindako hondamendi ikaragarriagatik. Halaber, elkartasuna adierazten die gure erkidegoan bizi diren libiar guztiei.

2. Nafarroako Parlamentuak bere doluminak eta nahigabe sakona helarazi nahi dizkie hildakoen familiei eta gertukoei, bai eta bere hurbiltasuna eta atsekabea ere.

3. Nafarroako Parlamentuak errespetua eta miresmena adierazten die erreskate eta salbamendu lanetan jardun duten pertsona eta erakunde guztiei.

4. Nafarroako Parlamentuak Libiak Madrilen duen enbaxadari igorriko dio adierazpen instituzional hau”.

Iruñean, 2023ko irailaren 18an

Lehendakaria: Unai Hualde Iglesias